इस रात में अल्लाह की इबादत करनेवाले मोमिन के दरवाजे बुलंद होते हैं। गुनाह बक्श दिये जाते हैं। दोजख (नर्क) की आग से निजात मिलती है. अल्लाह की रहमत का ही सिला है कि रमज़ान में एक नेकी के बदले 70 नेकियां नामे-आमाल में जु़ड़ जाती हैं। वैसे तो पूरे माहे रमज़ान में बरकतें-रहमतें बरसती हैं। पर शबे-कद्र की खास रात में इबादत, तिलावत व दुआएं कबूल व म़कबूल होती हैं। अल्लाह ताअला की बारगाह में रो-रोकर अपने गुनाहों की माफी तलब करनेवालों के गुनाह माफ हो जाते हैं। इस रात ख़ुदाताअला नेक व जायज़ तमान्नाएं पूरी फरमाता है। रमज़ान का महीना अपने आखिरी मरहले (दौर) में है। मुमिकना तौर पर ईद-उल-फितर 06 जुलाई 2016 को मनाई जायेगी।